เพิ่งจะเป็นช่วงเดือนที่แล้วปกตินอนหงายหายใจได้ เหมือนมีก้อนเสลดจับตัวเป็นก้อนมาอุด ขากก็ไม่ออก ต้องนอนตะแคงถึงหายใจได้ สาเหตุมาจากอะไรคะ
สวัสดีค่ะ อาการมีเสมหะในลำคอมาอุด ทำให้รู้สึกหายใจไม่ค่อยออกนั้น อาจจะเกิดจากตัวเสมหะที่มี ซึ่งอาจเกิดจาก การมีทางเดินหายใจติดเชื้อเช่นคอหอย หลอดลม กล่องเสียงหรือในบริเวณปอดหรือหลอดลมภายในปอดก็ได้ สาเหตุอื่นๆเช่น กรดไหลย้อน อาจมีแสบร้อนกลางอก เรอเปรี้ยว มักเป็นมากหลังมื้ออาหาร หรือ การระคายเคืองจากการสูดสมฝุ่นควันติดต่อกันนานๆ หรือมีหอบหืดกำเริบทำให้หายใจลำบากได้เบื้องต้นรับประทานยาละลายเสมหะได้ ดื่มน้ำมากๆ หลีกเลี่ยงสถานที่ที่มีฝุ่นควันเยอะ งดสูบบุหรี่ หลีกเลี่ยงการทำท่าทางที่ทำให้รู้สึกหายใจลำบากมากขึ้นควรจะรีบไปพบแพทย์หากยังมีอาการหายใจลำบากต่อเนื่อง หอบเหนื่อย เจ็บแน่นอก หรือไอเยอะมาก ไอมีเลือดปน เพราะอาจมีการติดเชื้อของทางเดินหายใจหรือทางเดินหายใจตีบแคบเฉียบพลันได้